recursal/SuperWikiNEXT-32B huggingface dataset:
**Трн** (бугарски: *Трън*) — град во Западна Бугарија, административен центар на општината Трн во Перничка Област. Има население од околу 2.460 жители (2022).

Географија
----------

Трн се наоѓа во планинско подрачје, во близина на границата со Србија. Градот се протега на бреговите на реката Ерма, во најисточниот дел од висорамнината котлина Знеполе. Опкружен е со ридовите Китка, Грчки Камен, Чарчалат и Мурговица.

Градот има влажна континентална клима со големи температурни амплитуди. Најниската температура во Бугарија −38,3 °C била забележана во Трн во јануари 1947 година. Бидејќи температурите честопати паѓаат на −20 °C - −25 °C во зима, Трн може да се смета за еден од најстудените градови во Бугарија.

Историја
--------

Најраните траги од луѓе пронајдени во пештерите во Трнско датираат од неолитот. На територијата на градот Трн, археолозите пронашле траги од неколку праисториски населби. Животот во антиката во сегашниот град досега е документиран само со откриената античка гробница и со пронајдените римски монети од 4 век. Oвде последователно живееле Тракијци, Готи и Словени.

За прв пат Трнско влегло во границите на бугарската држава за време на владеењето на Кан Крум по заземањето на Средец во 809 година. За време на Првото Бугарско Царство, реонот бил подреден на болјарот Кракра, кому му биле доверени земјиштата во Пернишко, Средецко и Трнско. Повеќе од 10 години болјарот му пружил жесток отпор на императорот Василиј II, но и покрај тоа, во 1018 година, оваа област заедно со остатокот од Бугарија потпаднала под византиска власт.

Трн е стара, средновековна населба, регистрирана во османлиските документи од средината на 16 век под имињата **Изнебол**, **Турун** и **Таран Паланка**. За постоењето на населбата во овој период сведочи и средновековната гробишна црква „Св. Петка", а исто така и од доцносредновековната керамичка печка откриена пред години кога започнала поновата градба во градот.

На крајот на Руско-турската војна (1877-1878), Трн бил привремено окупиран од Србија до 1879 година. Нејскиот мировен договор од 1919 година донесол сурови последици за градот Трн и неговата околија. Голем број населби биле дадени на Кралството на Србите, Хрватите и Словенците, а други како Врабча, Стрезимировци, Банкја и Петачинци, буквално биле преполовени од границата, поделувајќи ги на две дворови, гробишта, а исто така и многу семејства.

Наводи
------

1. ↑  Таблица на адресно регистрираните по постоянен и по настоящ адрес лица oт дата 15.06.2022 г.
2. ↑  Най-ниската температура в България 04.04.2022 (бугарски)
3. ↑  Община Трън - История(бугарски)

Поврзано
--------

* Трнски Манастир
* Ждрелото на Ерма
* Музеј на јогурт

Надворешни врски
----------------

* Официјална веб-страница на општина Трн (бугарски)

|  |  |
| --- | --- |
| Stub icon | *Оваа статија место во Бугарија е никулец. Можете да помогнете со тоа што ќе ја проширите.** п
* р
* у
 |
**Елена** (бугарски: *Елена*) — гратче во Северна Бугарија, административен центар на општината Елена во Великотрновската Област. Има население од околу 4.916 жители (2022).

Географија и местоположба
-------------------------

Градот се наоѓа на 38 километри јужно од Велико Трново, на 215 километри од Варна и 280 километри од Софија.

Историја
--------

Елена е стара населба основана пред 15 век. Во текот на 18 и 19 век се етаблира како центар за занаетчиство, трговија и образование. Зачувани се неколку архитектонски ансамбли кои датираат од бугарската национална преродба и опфаќаат околу 130 стари куќи. Куќите имаат камени подруми со бело измиени или дрвени ѕидови од горниот кат со испакнати стреи.

Обележјата на градот вклучуваат старото првокласно училиште, основано во 1848 година и наречено „Даскалоливница", каде што се школувале идните учители (и каде што денес се организира музејска поставка). Црквата „Свети Никола" од 16 век, со вредни мурални слики и икони, и трикорабната црква „Успение на Пресвета Богородица", целосно изградена од камен (1837). Саат-кулата која има антички механизам за часовници (1812) се издига на највисоката точка во градот.

Надворешни врски
----------------

* Официјална веб-страница на Општината Елена

Наводи
------

1. ↑  Таблица на адресно регистрираните по постоянен и по настоящ адрес лица oт дата 15.06.2022 г.

|  |  |
| --- | --- |
| Stub icon | *Оваа статија место во Бугарија е никулец. Можете да помогнете со тоа што ќе ја проширите.** п
* р
* у
 |
**Трjaвна** (бугарски: *Трявна*) — град во Северна Бугарија, административен центар на општината Трjaвна во Габровската Област. Има население од околу 8.462 жители (2022).

Географија и местоположба
-------------------------

Градот се наоѓа во долината на Тревненска Река, во северното подножје на Тревненска Планина дел од Стара Планина, на 20 километри источно од регионалниот центар Габрово, 226 километри од главниот град Софија.

Историја
--------

Првите веродостојни податоци за постоењето на Трјавна се пронајдени во османлиските даночни регистри, каде што името на Трјавна првпат се споменува во 1565 година. Во годините на османлиската власт, жителите имале должност да го чуваат патот низ Балканот до Одрин и Цариград. За возврат, тие ја уживаа привилегијата да не плаќаат одредени даноци и да не дозволуваат Турците да се населат во населбата. Духовната слобода освоена на овој начин придонесува за понатамошен развој на градот.

Во текот на 18-19 век, Трјавна станала економски и културен центар на регионот. Тревненските мајстори главно биле активни во областа на градежништвото, резбарството и сликарството. Така се родила, развила и процветала најстарата преродбеничка уметничка школа во бугарските земји — Тревненската школа. Се градиле куќи, училишта и цркви, мајстори и копаничари создавале свои еснафски здруженија и го потврдувале влијанието на уметничката Тревненска школа.

Во 19 век тука се родени револуционерот Ангел К’нчев и поетот Пенчо Славејков.

Наводи
------

1. ↑  Таблица на адресно регистрираните по постоянен и по настоящ адрес лица oт дата 15.06.2022 г.
2. ↑  Община Трявна - история

Надворешни врски
----------------

* веб-страница на Општината Трjaвна[*мртва врска*]
**Луј Лепле** (француски: Louis Leplée), (починат во Париз на 6 април 1936) — сопственик на ноќен клуб кој ја открил познатата француска пејачка Едит Пјаф којашто на тоа време, во 1935 година, пеела по париските улици. Лепле ја лансирал Пјаф во популарниот ноќен клуб Ле Жерни "Le Gerny" под името "La Môme Piaf" (на англиски: The Little Sparrow).

Тој бил убиен во својот апартман, а Пјаф отпрвин била осомничена за тоа убиство.

Познатиот глумец Жерар Депардје во филмот*La Môme* од 2007 година, исто така познат и како *La Vie en Rose* го играше неговиот лик.

Надворешни врски и наводи
-------------------------

* Little Sparrow web site
**Лом** (бугарски: *Лом*) е град во северозападниот дел на Бугарија и е административен центар на општината Лом. Се наоѓа во Монтанската област и е втор наjголем во областа. Сместен е крај бреговите на реката Дунав и реката Лом. На 162 km на југ од градот се наоѓа Софија, на 56 km северозападно е Видин, а на 49 km јужно е Монтана.

Лом е значаен дунавски град-пристаниште. Неговиот развиток како големо речно пристаниште, второ во Бугарија по Русе, е поради близината со главниот град Софија.

Лом е наследник на тракискиот град **Артанес**. Како дел од римската провинција **Горна Мизија** од 29 г.п.н.е е наречен **Алмус** и оттаму потекнува името на денешниот град и река Лом. Со името Лом Паланка се споменува во 1704 г. Со појавувањето на бродовите по Дунав од 1830 г. се зголемува и значењето на градот. Развиени се и транспортните врски кон Виена, Австрија. Тоа има и големо влијание над градската архитектура.

Мегу културните и природни знаменитости на Лом се историскиот музеj, античката тврдина Алмус, останките од Аспаруховиот ров, Борунската црква, споменикот на Цеко Воjвода и други.

|  |  |
| --- | --- |
| Stub icon | *Оваа статија место во Бугарија е никулец. Можете да помогнете со тоа што ќе ја проширите.** п
* р
* у
 |

|  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
Градови во Бугарија со над 20.000 жители |
| --- |
|  |
| 1,000,000+ | 
* Софија

 |
|  |
| 300,000+ | 
* Варна
* Пловдив

 |
|  |
| 200,000+ | 
* Бургас

 |
|  |
| 100,000+ | 
* Плевен
* Русе
* Стара Загора

 |
|  |
| 50,000+ | 
* Асеновград
* Благоевград
* Велико Трново
* Враца
* Габрово
* Добрич
* Јамбол
* Пазарџик
* Перник
* Сливен
* Хасково
* Шумен

 |
|  |
| 20,000+ | 
* Ајтос
* Ботевград
* Велинград
* Видин
* Горна Орјаховица
* Димитровград
* Дупница
* Казанлак
* Карлово
* Крџали
* Ловеч
* Лом
* Монтана
* Нова Загора
* Петрич
* Разград
* Самоков
* Сандански
* Свиштов
* Севлиево
* Силистра
* Смољан
* Трговиште
* Тројан
* Ќустендил

 |
|  |
| 1,000+ | 
* Брезово
* Главиница
* Димово
* Плачковци

 |

 |
**Оснабрик** — град во Долна Саксонија, Германија. Се наоѓа на приближно 80 km северно-североисточно од Дортмунд, 45 км североисточно од Минстер и 100 км западно од Хановер. Оснабрик е родното место на Ерих Марија Ремарк.

Градот е седиште на округот Оснабрик, иако самиот не е дел од него.

Знаме на Оснабрик

|  |  |
| --- | --- |
| Stub icon | *Оваа статија место во Германија е никулец. Можете да помогнете со тоа што ќе ја проширите.** п
* р
* у
 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 132548501
* LCCN: n79075257
* ISNI: 0000 0001 2265 4425
* GND: 4043974-4
* BNF: cb119329086 (податоци)
* NKC: ge344233

 |

 |
Читалиште „Пробуда"
**Каспичан** (бугарски: *Каспичан*) е гратче во североисточна Бугарија. Гратчето се наоѓа во Шуменска област во близина на градовите Нови Пазар и Плиска. Гратчето е административен центар на Општина Каспичан. Каспичан е важна железничка и патна раскрсница преку железничката линија Варна-Софија и автопатот Хемус. Гратчето има население од 3.260 жители (декември 2009).

Наводи
------

1. ↑  (англиски) Bulgarian National Statistical Institute - Bulgarian towns in 2009 Архивирано на 13 ноември 2010 г.

Поврзано
--------

* Бугарија
* Градови во Бугарија
* Географија на Бугарија

Надворешни врски
----------------

|  |  |
| --- | --- |
| Ризница | „Каспичан" на Ризницата ? |

* Мрежно место на Општина Каспичан

|  |  |
| --- | --- |
| Бугарија |  
*Оваа статија поврзана со Бугарија е никулец. Можете да помогнете со тоа што ќе ја проширите*. |
Вила на Диомед
**Вилата на Диомед** е античка римска вила во близина на Помпеја, Италија.

Се наоѓа надвор од ѕидините на Помпеја на Виа деи Сеполкри до портата на Херкуланеум.

Била ископана од 1771 до 1774 година од Франческо Ла Вега.

Името го добила по Маркус Ариус Диомед, чиј гроб се наоѓа спроти влезот на вилата, иако не е јасно дека тоа всушност била неговата вила.

Опис
----

 План на подот
**Архитектура и локација**

Вилата се наоѓа веднаш надвор до градските ѕидини на северната страна на Помпеја. Таа е о површина околу 3500 квадратни метри. Градината на страна на зградата е свртена кон она што би била античката линија на исток. Западната страна на вилата се граничи со патот што води до портата Херкуланеум.

1. ↑  „Villa of Diomedes - AD79eruption". Архивирано од изворникот на 2023-05-26. Посетено на 2023-08-22.
2. ↑  Becker, J. (29 December 2020). „Places: 142165735 (Villa of Diomedes)". Pleiades. Посетено на May 16, 2020.
3. ↑  „Peristyle". *Study.com*.

Наводи
------

Библиографија
-------------

* Eugenio La Rocca, M. de Vos Raaijmakers, A. Vos од: Luebbe археолошки водач Помпеја. Густав Либе Верлаг, Бергиш Гладбах 1979 година,ISBN 3-7857-0228-0, стр. 237-340.
Биста на Метју Мекфадиен како Фицвилијам Дарси од филмската адаптација на Гордост и предрасуди од 2005 година.
**Гордост и предрасуда** (англиски: *Pride and Prejudice*) е британски филм од 2005 година, во режија на Џо Рајт. Главните улоги ги толкуваат: Кира Најтли и Доналд Сатерленд.

Изложба „Гордост и предрасуди" во Паркот Басилдон, која се користеше како локација на Недерфилд, домот на Џорџ Бингли
Groombridge Place служеше како локација за снимање на семејната куќа Бенет

Содржина
--------

Дејството на филмот се одвива во грегоријанска Англија. Госпоѓата Бенет ги одгледува своите ќерки: Џејн, Елизабет, Мери, Кити и Лидија, со намера да ги омажи за богат маж, кој со своето богатство би го издржувал целото семејство. Тие не се од висока класа, а нивната куќа во Хартфордиш ќе биде наследена од далечен роднина, ако умре господинот Бенет. Кога богатиот господин Бингли и неговиот најдобар пријател, господинот Дарси пристигнуваат во градот за да го поминат летото на еден имот што се наоѓа во близина. Тогаш, Џејн се вљубува во Бингли.

Наводи
------

1. ↑  *Антена*, број 857, 28.11.2014, стр. 21.
2. ↑  „Гордост и предрасуда", *Антена*, број 882, 22.5.2015, стр. 16.

Надворешни врски
----------------

* 

* *Гордост и предрасуда*  на  Семрежната филмска база на податоци (англиски)
* 

* *Гордост и предрасуда* на Metacritic
* 

* *Гордост и предрасуда* на Box Office Mojo

|  |  |  |  |  |  |  |  |
| --- | --- | --- | --- | --- | --- | --- | --- |
| 

| * п
* р
* у
Филмови на Џо Рајт |
| --- |
|  |
| Филмови | 
* *Гордост и предрасуда* (2005)
* *Покајание* (2007)
* *Солист* (2009)
* *Хана* (2011)
* *Ана Каренина* (2012)
* *Пан: Патување во Недојдија* (2015)
* *Најмрачниот час* (2017)

 |
|  |
| Телевизија | 
* *Чарлс II: Моќ и страст* (2003)
* *Црно огледало* (Епизода „Nosedive" (2016))

 |

 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 212908763
* LCCN: no2006023754
* GND: 7643135-6
* SUDOC: 110142225
* BNF: cb15099859r (податоци)
* BNE: XX5018874

 |

 |
**Јохана** (унгарски: *Johanna*) - унгарски филм од 2005 година, во режија на Корнел Мундручо (Kornél Mundruczó), според сценариото на Мундручо и Викторија Петрањи (Viktória Petrányi). Главните улоги ги играат: Орсоља Тот (Orsolya Tóth), Естер Вирдл (Eszter Wierdl) и Золт Трил (Zsolt Trill). Филмот претставува модерна музичка верзија на филмот „Страдањето на Јована Орлеанка".

Орсолија Тот

Синопсис
--------

Во една сообраќајна несреќа, Јохана (ја игра Тот) паѓа во кома, но лекарите успеваат, иако делува дека за неа нема надеж. Таа е зависна од морфиум и затоа краде од болничката аптека. Откако ќе ја почувствува божјата милост врз себе, Јохана станува медицинска сестра во болницата и почнува да ги лечи пациентите така што има сексуални односи со нив, а тие навистина оздравуваат по контактот со неа. Навреден поради тоа што таа го одбива, еден млад лекар (го игра Трил) се здружува со останатиот болнички персонал, кој исто така е огорчен поради нејзиното неморално однесување. Тие започнуваат вистинска војна проти внеа, но благодарниет пациенти се здружуваат за да ја одбранат.

Наводи
------

1. ↑  HRT, Johanna, mađarski film (пристапено на 7.10.2019)
2. ↑  HRT, Johanna, mađarski film (пристапено на 7.10.2019)
**Грасбурн**
**Грасбрун** е општина во германската сојузна покраина Баварија. Тој е еден од 29-те општински центри на областа Минхен. Според проценката од 2010 година во општината живееле 6.253 жители. Има регионален код 9184121.

Географски и демографски податоци
---------------------------------

 Локација на општината во областа Минхен
Грасбрун се наоѓа во сојузната покраина Баварија во областа Минхен. Општината се наоѓа на надморска височина од 556 метри. Површината на општината е 23,6 км. Според проценката од 2010 година, во самиот град живееле 6.253 жители. Просечната густина на населеност е 265 жители.

Меѓународна соработка
---------------------

1975

Наводи
------

Надворешни врски
----------------

* Официјална веб-страница на општината (германски)
* До него. Сојузен завод за статистика (германски)
* Постојана конференција на градови и општини (германски)
* - Информациски систем на градови, општини и области. (германски)
* План за населување на карта ()
**Продуценти** (англиски: *The Producers*) е американски филм, во режија на Сузан Стромен. Главните улоги ги толкуваат: Ума Турман и Метју Бродерик. 

Сузан Строман.

Содржина
--------

Дејството на филмот се одвива во Њујорк, во 1959 година. Макс Бјалисток, некогашен крал на Бродвеј, сега доживува само неуспеси, бидејќи секоја претстава му завршува со премиерата. Работите се менуваат кога ќе го посети невротичниот сметководител Лео Блум. Двајцата смислуваат шема како да соберат повеќе пари од потребното, а потоа да направат претставата да пропадне и така да остварат заработка од вишокот пари. Нивниот план изгледа совршено: тие ја наоѓаат претставата од избеганиот нацист Франк Либкен под наслов „Пролет за Хитлер" и ја претвораат во мјузикл. Се приближува премиерата, кога работите тргнуваат наопаку...

Наводи
------

1. ↑  *Антена*, број 859, 12.12.2014, стр. 17.
2. ↑  *Антена*, број 854, 7.11.2014, стр. 18.
3. ↑  „Продуценти", *Антена*, број 893, 7.8.2015, стр. 20.
**Силмарилион** (англиски: *The Silmarillion*) - збирка дела од Џ. Р. Р. Толкин, што по неговата смрт ја приредил и објавил неговиот син Кристофер Толкин во 1977 година, со помош на Гај Гавриел Кеј, кој е познат како писател на фантастична проза. „Силмарилион", преку појаснувања и доближувања на дејствијата и ликовите од другите дела на Толкин, ја појаснува идејата за обемна, но поради смртта на авторот недовршена приказна за дејствијата на универзумот кој се погрижил за постанокот на Средната Земја. Таа посебна, фантастична земја е всушност дом на приказните за чудесните битија: хобити, џуџиња (каради), виленици, волшебници, за првите луѓе, но и за зли битија кои посакуваат да ја преземат власта и да ја уништат секоја убавина во тој свет, во настани опишани во романите „Хобит" и „Господарот на прстените".

Толкин започнал да го работи „Силмарилион" по барање на издавачот, кој по големиот успех на „Хобит" барал книга која е нејзин претходник, а пред да биде објавена тритомната сторија „Господарот на прстените". Но издавачитем, заради неразбирање, без да го разгледаат текстот до крај, истиот го отфрлиле.

Поделба на книгата
------------------

Книгата „Силмарилион" е поделена на пет дела. Првично, деловите биле напишани посебно, но Толкин имал замисла и желба да бидат објавени во една книга. По неговата смрт, синот Кристофер ги собрал ги дополнил деловите со напомена дека во некои делови морал да интервенира и со потполно нови видувања и толкувања, со што ги отклонил противречностите кои татко му не успеал да ги доврши. Првиот дел на „Силмарилион" е „Аинулиндале", кој го објаснува постанокот на Еа, светот во кој е сместена Средната Земја. „Валаквента" е втор дел во кој се опишуваат натприродните битија: валари, мајари (арди) и други натприродни чинители на Еа. Третиот дел е „Квента Силмарилион", во кој се зборува за настаните што се случиле во текот на Првото доба на Сонцето: војните на Нолдорите против Морготите за враќање на светите скапоцени камења силмарили. Четврти дел, „Акалабет" ја дава историјата и страдањето на островската земја Нуменор и почетокот на исчезнување на неговите жители. Петтиот дел, „За прстените на моќта и третото доба", претставува кусо резиме за историјата на третото доба, поврзано со настаните кои се импресивно опишани во романот „Господарот на прстените".

Наводи
------

1. ↑  Rayner Unwin (1978), in *Amon Hen*, bulletin of The Tolkien Society, no. 32 p. 13.
2. 1 2  Silmarillion 1977, Foreword harvnb error: no target: Silmarillion (help)
3. ↑  Tolkien, J.R.R. Christopher Tolkien (уред.). *"The Lays of Beleriand"*. Ballantine. стр. 433–4. ISBN 978-0-345-38818-6.

Надворешни врски
----------------

 Викицитат има збирка цитати поврзани со: ***Силмарилион*** 
* Tolkien Online
* Chronology of *The Silmarillion* Архивирано на 9 декември 2012 г.
* Guide to U.S. editions of Tolkien books including *The Silmarillion*
* Article on collecting *The Silmarillion* on Tolkien Library

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 183065413
* LCCN: n79102638
* GND: 4436473-8
* SUDOC: 120277859
* BNF: cb11957451k (податоци)
* NKC: aun2006373560
* BNE: XX2206994

 |

 |
**Василие Трбиќ** (српски: Василије Трбић) бил војвода на Српскиот комитет на четничката акција

Животопис
---------

**Василие Трбиќ** бил српски четник со потекло од Славонија, роден во Биело Брдо кон крајот на 19 век.

Учел во родното место, а потоа продолжил во Србија. Сакал да се замонаши во манастирот Хилендар, но по убиството на неколку грчки монаси, во 1902 година, избегал од Света Гора и се вклучил во четништвото.

Четници во Битола во 1908 година. Василие Трбиќ седи трет од лево.
Бил строг и суров човек и учествувал во сите поголеми четнички битки. Во 1906 година пукал во еден свој сочетник и тешко го ранил, но сепак останале пријатели.

За време на Првата светска војна се занимавал со шпионажа на австриските, германските и бугарските војски , за што бил одликуван со орден од страна на српскиот регент Александар Караѓорѓевиќ. После Балканските војни се населил во Велес.

Василие Трбиќ е познат во македонската историја како предводник на српската војска при задушувањето на Тиквешкото востание во 1913 година, заедно со Јован Бабунски и Јован Долгачот и башибозукот на Јаја-ага.

Извори
------

1. ↑  Владимир Стојанчевић, „Трбићеви мемоари као историјски извор о српској народности у Маћедонији"[*мртва врска*]
2. ↑  „Биография на Василие Търбич". Архивирано од изворникот на 2015-11-06. Посетено на 2010-12-20.
**Смртта на господинот Лазареску** (романски: *Moartea domnului Lăzărescu*) - романски филм од 2005 година, во режија на Кристи Пују (Cristi Puiu), кој е автор и на сценариото (засновано врз вистинит настан), заедно со Разван Радулеску (Razvan Radulescu). Во филмот настапуваат: Јон Фискутеану, Дору Ана, Моника Барладеану, Мими Бранеску, Драгош Букур, Дана Догару, Доријан Богута, Адријан Тициени, Клара Вода итн. „Смртта на господинот Лазареску" е првиот филм од планираниот серијал со наслов „Шест приказни од предградијата на Букурешт". Притоа, филмот бил награден на Канскиот филмски фестивал, а бил номиниран и за Европските филмски награди во две категории. Вкупно, филмот освоил 24 награди и имал уште 19 номинации. Исто така, тој се смета за најважно остварување на новиот романски филм. Во најголем дел, филмот е снимен со камерата на раце, без музика и со изразен псевдодокументаристички стил. 

Кристи Пуиу

Синопсис
--------

Филмот ја прикажува агонијата на еден човек на ворзаст од речиси 63 години, кој чувствува силна главоболка, проследена со болка во стомакот и со повраќање. Поради тоа, Лазареску повикува брза помош коај го носи во една болница. Таму го прегледува дежурниот лекар, кој го упатува пациентот во друга болница. По извршеното снимање, лекарите утврдуваат дека пациентот страда од хематом во главата, но и од карцином на црниот дроб. Бидејќи болницата нема слободна оперативна сала, тој е упатен во друга болница, каде дежурниот лекар бара од него да потпише документ со која ги прифаќа ризиците од операцијата. Сепак, Лазареску е целосно исцрпен и не може да потпише, поради што лекарот одбива да го оперира. Најпосле, тој е одведен во трета болница, каде го подготвуваат за итна операција.

Наводи
------

1. ↑  IMDb, The Death of Mr. Lazarescu (2005) (пристапено на 27.10.2019)
2. ↑  IMDb, The Death of Mr. Lazarescu (2005) Awards (пристапено на 27.10.2019)
3. ↑  HRT, Aurora, rumunjski film (пристапено на 27.10.2019)
4. ↑  HRT, Aurora, rumunjski film (пристапено на 27.10.2019)
**За телото и душата** (унгарски: *Teströl ès lèlekröl*) - унгарски филм од 2017 година во режија на Илдико Ењеди (Ildyko Enyedi), која е автор и на сценариото. Главните улоги ги играат: Александра Борбељ (Alexandra Borbely), Геза Морчањи (Geza Morcsanyi), Река Тенки, Золтан Шнајдер (Zoltan Schneider) и Ервин Наѓ. Филмот бил добитник на „Златна мечка" и на наградата ФИПРЕСЦИ на Берлинскиот филмски фестивал во 2017 година, на Европските филмски награди, Борбељ ја освоила нагадата за најдобра глумица, а исто така бил унгарски кандидат за „Оскар".

Ildikó Enyedi на филмската прес-конференција во Берлин

Синопсис
--------

Филмот претставува неконвенционална љубовна приказна за двајца интровертни луѓе: Ендре (го игра Борчањи) е директор на фабрика за месни производи во која се вработува Марија (ја игра Борбељ) како контролорка на квалитетот. Вработените во фабриката се принудени да полагаат психолошки тест и тогаш се открива дека Ендре и Марија сонуваат ист сон - се среќаваат во шумата како елени и се вљубуваат еден во друг. На почетокот, двајцата се збунети и не можат да поверуваат дека е тоа можно, но кога сфаќаат дека тоа е вистина, тие постепено се зближуваат. Меѓутоа, кога Ендре ќе се обиде да воспостави поблизок однос, Марија се оддалечува, зашто таа не е навикната на физички контакт со луѓето. Сепак, таа ја сфаќа својата грешка и се обидува да изврши самоубиство така што ја сече вената на раката, но токму тогаш ѝ се јавува Ендре, двајцата си кажуваат дека се сакаат и така таа останува жива. Тогаш, тие имаат сексуален однос и спијат заедно, а утредента сфаќаат дека повеќе не го сонуваат заедничкиот сон.

Наводи
------

1. 1 2  Кинотека на Република Северна Македонија, *Програма мај 2019*.
2. ↑  kinoteka.mk (пристапено на 15.10.2019)
**„Од другата страна на надежта"** (фински: *Toivon tuolla puolen*) — финско-германски филм од 2017 година, во режија на Аки Каурисмаки (Aki Kaurismäki), кој е автор и на сценариото. Главмите улоги ги играат: Шерван Хаџи (Sherwan Haji), Сакари Куосманен (Sakari Kuosmanen), Илка Којвула (Ilkka Koivula), Јане Хитjајнен (Janne Hyytiäinen) и Нупу Којву (Nuppu Koivu). Филмот има освоено повеќе награди, меѓу кои и две награди на 67. издание на Берлинскиот филмски фестивал (за најдобра режија и „Сребрена мечка"). По завршувањето на филмот, Каурисмаки изјавил дека повеќе нема да режира.

Хаџи, Каурисмаки и Куосманен на Берлинскиот филмски фестивал 2017 година

Синопсис
--------

Валдемар, поранешен трговски патник, добива пари на покер, купува ресторан и почнува да се занимава со угостителство. Бегалецот од Сирија, Халед, илегално влегува во Финска во потрага по својата сестра и бара азил, а откако го одбиваат, тој бега и се крие во близината на ресторанот на Валдемар, кој решава да му помогне на бегалецот...

Наводи
------

1. ↑  „Златна мечка за унгарски љубовен филм", *Слободен печат*, година V, број 996, понеделник, 20 февруари 2017, стр. 19.
2. ↑  HRT, Druga strana nade, finsko-njemački film (12) (R) (пристапено на 3 јули 2021)
Буонароти
**Филипо Џузепе Марија Лодовико Буонароти** (италијански: Philippe Buonarroti; 11 ноември 1761

 - 16 септември 1837

), бил италијански утописки социјалист, писател, агитатор, масон и заговорник; тој бил активен на Корзика, Франција и Женева. Неговата историја на „Заговор на еднакви" на Бабеуф (1828) станала библија за револуционери, инспирирајќи ги левичарите како Бланки и Маркс. Тој предложил меѓусебна стратегија која ќе го револуционизира општеството по фази, почнувајќи од монархија до либерализам, потоа кон радикализам, и конечно, до комунизмот.

Животопис
---------

Роден во Пиза во Големото Војводство Тоскана во семејство на локално благородништво, Буонароти студирал јуриспруденција на Универзитетот во Пиза, каде што го основал она што го виделе властите на Големиот војвода Петар Леополд како субверзивен весник, Газета Универзале (1787).
Се смета дека тој пристапил во масонска ложа некое време во 1786 година.

Наводи
------

1. ↑  Elizabeth L. Einsenstein, The First Professional Revolutionist: Filippo Michele Buonarroti (1761—1837) (Cambridge, MA: Harvard University Press, 1959)

|  |  |
| --- | --- |
| Stub icon | *Оваа статија е никулец. Можете да помогнете со тоа што ќе ја проширите.** п
* р
* у
 |
**Јонас Карлстрем** е шведски глумец роден на 3 октомври 1978 година во Карлскруна.

Живот
-----

Јонас Карлстрем е роден во Карлскруна во Блекинге и студирал глума на Фридемскиот народен универзитет во Свалов. Живее во Малме, каде работи како хонорарен и слободен глумец. Учествувал во неколку театарски претстави и независни филмови. Во 2006 година играл една од главните улоги во *Смрзнатини*, првиот шведски вампирски филм. Во 2011 година се појавил во воениот филм *Подалеку од границата*.

Филмографија
------------

* 2006 година - *Смрзнатини*
* 2006 година - *Снафнар*
* 2007 година - *Предикантен*
* 2007 година - *Стенхугарен*
* 2007 година - *Оликсфегелн*
* 2011 година - П*одалеку од границата*
* 2011 година - *Ирина Хус - Оној што гледа во темнина*

Наводи
------

1. ↑  Sverigesradio

Надворешни врски
----------------

* Јонас Карлстрем на  Семрежната филмска база на податоци (англиски)
**Густерат** е општина во германската сојузна покраина Рајнска област-Пфалц. Тој е еден од 103-те општински центри во областа Трир-Сарбург. Според проценката од 2010 година во општината живееле 1.892 жители.

Географски и демографски податоци
---------------------------------

 Локација на општината во округот Трир-Сарбург
Густерат се наоѓа во сојузната покраина Рајнска област-Пфалц во областа Трир-Сарбург. Општината се наоѓа на надморска височина од 261 метар. Површината на општината е 4,4 км². Според проценката од 2010 година, во самиот град живееле 1.892 жители. Просечната густина на населеност е 429 жители на км² .

Наводи
------

Надворешни врски
----------------

* Официјална веб-страница на општината (германски)
* До него. Сојузен завод за статистика (германски)
* Постојана конференција на градови и општини (германски)
* - Информациски систем на градови, општини и области. (германски)
* План за населување на карта ()
Захсенкам
**Захсенкам** е општина во германската сојузна покраина Баварија. Тој е еден од 21 општински центар во областа Бад Телц-Волфратсхаузен. Според проценката од 2010 година во општината живееле 1.243 жители. Има регионален код 9173141.

Географски и демографски податоци
---------------------------------

 Локација на општината во округот Бад Телц-Волфратсхаузен
Захсенкам се наоѓа во сојузната покраина Баварија во областа Бад Телц-Волфратсхаузен. Општината се наоѓа на надморска височина од 713 метри. Површината на општината е 15,9 км². Според проценката од 2010 година, во самиот град живееле 1.243 жители. Просечната густина на населеност е 78 жители на км².

Наводи
------

Надворешни врски
----------------

* Официјална веб-страница на општината (германски)
* До него. Сојузен завод за статистика (германски)
* Постојана конференција на градови и општини (германски)
* - Информациски систем на градови, општини и области. (германски)
* План за населување на карта ()
**Песна до песна** (англиски: *Song to Song*) - американски филм од 2017 година, во режија на Теренс Малик. Главните улоги ги играат: Рајан Гослинг, Руни Мара, Кејт Бланшет, Натали Портман, Вал Килмер, Холи Хантер, Мајкл Фасбендер и Лике Ли. Директор на фотографијата е Емануел Лубецки.

Содржина
--------

Филмот претставува приказна за страста и неверството меѓу два љубовни триаголника, а дејството се случува на музичката сцена во Остин, Тексас.

Теренс Малик

За филмот
---------

Филмот трае 129 минути, но првичната верзија била долга дури осум часа. Снимањето на филмот било завршено во 2012 година, по што следувал долг процес на монтажа кој тарел пет години при што биле ангажирани дури тројца монтажери. Филмот бил сниман во најлуксузните вили и апартмани во Остин.

Наводи
------

1. ↑  Ѓорѓи Јаневски, „Песна за песна (Song to Song)", *Економија и бизнис*, година 19, број 229/230, јули/август 2017, стр. 102.
2. ↑  Ѓорѓи Јаневски, „Песна за песна (Song to Song)", *Економија и бизнис*, година 19, број 229/230, јули/август 2017, стр. 102.
3. ↑  Ѓорѓи Јаневски, „Песна за песна (Song to Song)", *Економија и бизнис*, година 19, број 229/230, јули/август 2017, стр. 102-103.
**Сегешвар** е еден од седумте познати саксонски градови во Романија. Се наоѓа во централниот дел на земјата, во историската провинција Трансилванија, чиј најважен центар е Клуж. Сигишоара се наоѓа во округот Мурес.

Стариот град Сегешвара е едно од најдобро зачуваните средновековни градски јадра не само во Трансилванија и Романија, туку дури и во цела Средна Европа. Затоа, стариот град во ѕидините е вклучен во списокот на светско наследство на УНЕСКО. Исто така тој, од истата причина, градот станал центар на туризмот во последните децении.

Историја
--------

Сегесвар бил населен од група саксонски колонисти во текот на 12 век, кој бил на покана на унгарскиот крал, да ја бранел границата на унгарското кралство. Благодарение на германската трудољубивост, тие изградиле прекрасен утврден град, кој, како и другите саксонски градови во Трансилванија, бил сличен на германските градови Саксонија.

Сегесвар е исто така познат и како родното место на Влад Наколнувачот, попознат како и грофот Дракула. Таткото на Цепес, Влад II Дракула, принцот од Влашка, живеел во градот Сегесвар како прогонет во тоа време.

Демографија
-----------

Споредено со пописот од 2002 година, населението на пописот од 2011 г.е намалено.

* Романци (76,06%)
* Унгарци (18,36%)
* Роми (3,51%)
* Германци (1,92%)

Градови партнери
----------------

* Предлошка:Country data Француска Блоа
* Предлошка:Country data Швајцарска Баден
* Италија Чита ди Кастело
* Предлошка:Country data Немачка Динкелсбил
* Предлошка:Country data Мађарска Кишкунфелеђхаза
* Предлошка:Country data Пољска Замошћ

* Старата градска улицаСтарата градска улица
* Родното место на грофот ДракулаРодното место на грофот Дракула
* Поглед на градот од кулатаПоглед на градот од кулата
* Градска куќаГрадска куќа

Топографска карта
-----------------

* (руски) Топографска карта L-35-XIII. Размера: 1 : 200 000. Издање 1978 г.



1. ↑  Ценсус 2002. sfn error: no target: CITEREFЦенсус2002 (help)
Црквата во Данен
**Данен** е општина во германската сојузна покраина Рајнска област-Пфалц. Тој е еден од 235-те општински центри во областа Ајфелкрајс во Битбург-Прајм. Според проценката од 2010 година во општината живееле 353 жители. Има регионален код 7232212.

Географски и демографски податоци
---------------------------------

 Локација на општината во округот Ајфелкрајс во Битбург-Прим
Данен се наоѓа во сојузната покраина Рајнска област-Пфалц во областа Ајфелкрајс во Битбург-Прајм. Општината се наоѓа на надморска височина од 480 метри. Површината на општината е 17,2 км². Според проценката од 2010 година, во самиот град живееле 353 жители. Просечната густина на населеност е 21 жител на км².

Наводи
------

Надворешни врски
----------------

* Официјална веб-страница на општината (германски)
* До него. Сојузен завод за статистика (германски)
* Постојана конференција на градови и општини (германски)
* - Информациски систем на градови, општини и области. (германски)
* План за населување на карта ()
Лого на ледено добаЛого на ледено доба
**Ледено доба** (англиски: *Ice Age*) — американски анимиран филм од 2002 година, во режија на Крис Веџ и Карлос Салдана, според сценариото на Мајкл Ј. Вилсон и Мајкл Берг. Гласовите ги позајмуваат: Реј Романо, Џон Легуизамо, Денис Лири, Џек Блек, Горан Вишњиќ, итн.

 Крис Веџ 2014 година

Содржина
--------

За време на Леденото доба, влакнестиот мамут Мени (гласот на Романо) го среќава здодевниот мрзливец Сид (гласот на Легуизамо). Истовремено, група сабјести тигри напаѓаат човечка населба и мајката го фрла бебето во реката. Мени и Сид го наоѓаат бебето и, по наговор на Сид, одлучуваат да го земат со себе. Водачот на сабјестите тигри го испраќа тигарот Диего (гласот на Лири) да се спријатели со Мени и Сид за да ги донесе во заседа, со цел да го земат бебето. Така, Диего им се придружува на Мени и Сид, лажејќи ги дека ќе им покаже полесне пат за да ја преминат планината. Кога стигнуваат во еден планински теснец, сабјестите тигри ги напаѓаат, но тогаш Диего застанува на страната на Мени и на Сид. Потоа, тие им го враќаат бебето на луѓето.

Наводи
------

1. ↑  „Ice Age (2002)". *Box Office Mojo*. Box Office Mojo, LLC. Посетено на 2009-07-23.
2. ↑  IMDb, Ice Age (2002) (пристапено на 1.10.2017)

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
*Ледено доба*  |
| --- |
|  |
| Играни филмови | 
* *Ледено доба* (2002)
* *Топење* (2006)
* *Доба на диносаурусите* (2009)
* *Поместување на континентите* (2012)
* *Патеката на сударот* (2016)

 |
|  |
| Кратки филмови | 
* *Gone Nutty* (2002)
* *Нема време за ореви* (2006)
* *Surviving Sid* (2008)

 |
|  |
| Видео игри | 
* *Ice Age*
* *Ice Age 2: The Meltdown*
* *Ice Age: Dawn of the Dinosaurs*

 |
|  |
| Останато | 
* Карактери
* *A Mammoth Christmas* (2011)
* *The Great Egg-Scapade* (2016)

 |

 |
**Саљут 7** (руски: *Салют-7*) — руски филм од 2017 година, во режија на Клим Шипенко. Главните улоги ги играат: Владимир Вдовиченков, Павел Деревјанко, Александар Самојленко.

 Клим Шипенко

Синопсис
--------

Филмот е делумно базиран на вистинит настан, една од најважните поправки направени во вселената. Во јуни 1985. година, метеорски дожд ја оштетува советската вселенска станица „Саљут 7", која почнува да се врти неконтролирано при што постои опасност дека ќе се урне на Земјата. Во екот на студената војна, Советскиот Сојуз испраќа двајца космонаути да ја поправат станицат и така да ги спречат Американците да ја украдат станицата со помош на нивниот Спејс шатл. Двајцата космонаути се соочуваат со бројни проблеми во извршувањето на нивната мисија.

Наводи
------

1. ↑  РТС, Саљут 7 (пристапено на 1.1.2022)
**Ертугрул** (отомански турски: ارطغرل Гази) (1191 / 1198 Ахлат - 1281 Согут) бил татко на Осман I, основач на Отоманското Царство. Тој бил водач на едно племе кое имало потекло од Огузите. Тој пристигнал во Анадолија, заедно со уште 400 коњаници за да им помогне на Селџучкиот Султанат во нивните борби против Византија. Ертугрул честопати се нарекувал и како Гази, кое во превод значело борец за исламската кауза,. Во 1277 година, тој како заслуга за неговата борба против Византија добил една област по име Караја Даг, која се наоѓа во близина на денешниот град Анкара. По ова, во 1231 година бил освоен Согут, кој во 1299 година станал престолнина на идната Отоманско Царство.

Потекло
-------

Ерту`рул е син на Сулејман Шах, потекнува од Огузите, неговиот Татко Сулејман Шах, бил главатар на Туркменското племе Каја, кои живееле во привремени шатори, со кои повеќепати биле принудени да се преселуваат од едно во друго место, а најчесто нивните места на живеење биле именувани како Јазл`к (Летно време) и К`шл`к (Зимско време), после неговиот татко Ерту`рул станува поглавар на племето.

Раѓање
------

Точната година на неговото раѓање не е позната но се знае дека е роден во периодот од 1191 и 1198 година, роден е во местото Ахлат, Како трет син на Сулејман Шах, после Сунгур Текин и Гундо`уду, после него е роден уште неговиот брат Дундар.

Живот
-----

Уште од најмали години се издвојува како вешт војсководец, на млади години добива задача да ја води војската на племето, така ја добил првата титула, како командант на војската на племето Каја, пред да ја добие титулата од рацете на Крстоносците ги ослободува Селчучкиот Принц Нуман, неговиот син Јигид и неговата ќерка Халиме. Набрзо после тоа Ерту`рул се венча со Халиме, која всушност е ќерка на принцот на селчучката држава, со што се здобива со голема слава и поддршка од страна на Султанот Алаадин Кејкубат. Ерту`рул добива три сина со Халиме и тоа Гундуз, Савџи и Осман.

Во почетокот на 13. век Ерту`рул со 400 коњаници се враќа од Халеп, каде во тоа време било населено племето Каја, во Анадолија, напомош на Селчучката Држава, а после успешните борби со византијците и како благодарност за големата поддршка на Селчуците, султанот им ја доделува областа Караја Да`а, каде Ерту`рул го формира својот Бејлук, а кратко после тоа го освојува градот Со`ут, кој станува престолнина на бејлукот.

Смрт
----

Во 1281 година во Со`ут умира Ерту`рул Гази, после неговата смрт на чело на бејликот застанува малиот Осман, најмалиот од тројцата браќа, синови на Ерту`рул, по што го добива и прекарот Генч Осман (Младиот Осман), кој ја продолжува мисијата на неговиот татко и ги збира сите Турски Бејлуци и ја основа Османската Држава, која го добива своето име токму по него.

Наводи
------

1. ↑  History of the Ottoman Empire and modern Turkey, Volume 1, By Stanford Jay Shaw, Ezel Kural Shaw, pg. 13
2. ↑  Southeastern Europe under Ottoman rule, 1354-1804, By Peter F. Sugar, pg.14
**Антиохија** (полн назив: **Антиохија на Оронт**; грчки: Αντιόχεια η επί Δάφνη, Αντιόχεια ή επί Ορόντου или Αντιόχεια η Μεγάλη; латински: Antiochia ad Orontem; арапски: انتاكيّة; турски: Antakya) е древен град кој се наоѓа на Блискиот Исток, 30 километри од морето на левата страна од реката Оронт.

Градот бил основан во 300 п.н.е. од Селевк I Никатор со името Антиохија. Овој град бил престолнина на Селевкидското царство до 64 п.н.е. кога бил преземен од страна на Римјаните и станал центар на провинцијата Сирија. Во рамките на Римското Царство тој е третиот по големина град по Рим и Александрија. Антиохија е важен центар на христијанството, седиште на една од првите четири патријаршии. Значењето на градот се намалило кога бил разрушен од страна на египетскиот султан Баибарс I.

Историја
--------

### Христијанство

Повеќемина истражувачи сметаат дека во Антиохија се случил еден фундаментален настан поврзан со христијанството, а тоа е пишувањето на Евангелието по Матеј.

Познато е дека во Антиохија прво се христијанизирале паганите.

Во „Дела на светите апостоли" (11,25-26), за присуството на Апостол Павле и Апостол Варнава во Антиохија, пишува: „Во Антиохија, учениците, и тоа за првпат, беа наречени христијани".

Во времето кога христијанската црква била прогласена како државна во Римското Царство, Антиохиската станала една од петте рани епископии познат како Пентархија.

Во времето на Крстоносните војни, градот станал седиште на Кнежевство Антиохија. Опсадата на градот траела во периодот од 21 октомври 1097 до 3 јуни 1098 година. Кнежевството опстојувало до 1268 година.

|  |  |
| --- | --- |
| Stub icon | *Оваа статија историјата е никулец. Можете да помогнете со тоа што ќе ја проширите.** п
* р
* у
 |


|  |  |  |
| --- | --- | --- |
| 

|  |  |
| --- | --- |
| Нормативна контрола | 
* VIAF: 240814297
* GND: 4112544-7
* NDL: 00628188

 |

 |
„***Љубов***" (француски: *Amour*) — француско-германско-австриски филм од 2012 година, во режија на Михаел Ханеке, кој е автор и на сценариото. Главните улоги ги толкуваат: Жан-Луј Трентињан, Емануел Рива и Изабел Ипер. Филмот е добитник на 84 награди, а имал уште 74 номинации. Од поважните награди што ги освоил филмот, треба да се издвојат: „Златна палма" на Канскиот филмски фестивал во 2012 година; четирите „Европски филмски награди" во 2012 година (за најдобар филм, режисер, машка и женска главна улога); „Златен глобус" и „Оскар" во 2013 година, во категоријата „најдобар странски филм" и наградите на БАФТА за најдобар странски филм и за најдобра женска главна улога.

 Михаел Ханеке
 Жан-Луј Тринтињант
 Емануел Рива

Содржина
--------

Филмот е приказна за стар брачен пар, Жорж (го игра Трентињан) и Ана (ја игра Рива), кои се поранешни професори по музика. Еднаш, додека појадуваат, Ана доживува краткотраен мозочен удар. По некое време, нејзината состојба се влошува драматично и таа останува неподвижна. Тоа го усложнува секојдневниот живот на Жорж, кој мора да се грижи не само за својата жена, туку и за вообичаените секојдневни практични работи. По веста за болеста на Ана, нив ги посетува ќерката Ева (ја игра Ипер), која живее во странство и поради долгогодишната оддалеченост не е блиска со својот татко. На крајот, кога Ана станува еден вид жив мртовец и кога нејзиниот живот повеќе нема никаква смисла, Жорж одлучува да го преземе решавачкиот чекор и ја задушува сопругата со перницата.

Наводи
------

1. ↑  IMDb, *Amour* (2012) (пристапено на 24.2.2015)
2. ↑  *Антена*, број 868, 13.2.2015, стр. 15.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* VIAF: 316753776
* GND: 1032682337
* SUDOC: 165659386
* NKC: unn2012732057

 |

 |
Карта на Античка Македонија со градот Терма во близина на Солун.
**Терма** бил град во античка Мигдонија основан од Еритрејците или Коринтјаните кон крајот на 7. век п.н.е. кој подоцна станал дел од Кралството Македонија. Се наоѓал во северозападниот дел на големиот залив во Егејското Море, Термајскиот Залив.

Градот подоцна бил преименуван во Тесалоника од страна на македонскиот крал Касандар според името на својата жена Тесалоника, полусестрата на Александар Македонски, ќерка на Филип II Македонски.

Наводи
------

1. ↑  *Herodotus, the Seventh, Eighth, & Ninth Books, with Introduction  Reginald Walter Macan*

Надворешни врски
----------------

* Стари монети од Терма (англиски)
Поглед на Горга со (горе) Пијано дел Росарио, горниот кварт на Стио
**Горга**, познато и како **Горга Чиленто**, е јужно италијанско село и единственото село во Стио, општина во провинцијата Салерно, Кампанија. Од 2016 година, населението броело 160 жители.

Историја
--------

Селото првично било населено во 12 век од базилијански монаси и прераснало како село во средниот век. Дел од Маглијано Ветере како *дел*, агрегирана е во општината Стио во почетокот на 19 век.

Географија
----------

Сместено во средината на Чиленто и вклучено во неговиот национален парк, Горга е ридско село што се протега под планината Ле Корн, веднаш до изворот на реката Аленто и 3км северно од Стио.  Тоа е 4км далеку од Маглијано Нуово, 6 од Маглијано Ветере, 8 од Пијано Ветрале, Џои и Кампора и 16 од Вало дела Луканија.

Главни знаменитости
-------------------

Главните знаменитости на Горга се урнатините на црквата Гранџ од Сан Лусидо (12 век), централната црква на Свети Јануариј; и капелата на Богородица на здравјето ( *Madonna della Sanità*, 16 век), сместена во месноста Оличета.

Личности
--------

* Рафаеле Летиери (1881–1957), политичар и академик.
* Антонино Марија Стромило (1786–1858), католички бискуп, прв од епархијата Калтанисета

Поврзано
--------

* Цилентански дијалект

Наводи
------

1. 1 2 3  (на италијански) Gorga on viveresalerno.it Архивирано на 28 август 2017 г.
2. ↑  1175391154 Gorga на OpenStreetMap
3. ↑  See it:Raffaele Lettieri
4. ↑  See it:Antonino Maria Stromillo

Надворешни врски
----------------

* **Gorga** на Ризницата ?
**Руски ковчег** (руски: *Русский ковчег*) е руско-германски филм од 2002 година, во режија на Александар Сокуров, кој е автор и на сценариото, заедно со Анатоли Никифоров. Главните улоги ги толкуваат: Сергеј Дрејден, Марија Кузнецова, Максим Сергеев, Владимир Баранов и Ана Алексахина. Филмот е добитник на вкупно 10 награди.

 Александар Сокуров

Содржина
--------

На почетокот од филмот, машки глас (гласот на Сокуров) раскажува дека му се случила несреќа, дека оттогаш ништо не се сеќава и дека не знае каде се наоѓа. Притоа, група мажи и жени низ спореден влез влегуваат во Зимската палата во Санкт Петербург, облечени во костуми од 19 век. Раскажувачот среќава непознат човек (кого го нарекува Европпецот), кој се претставува како маркизот де Кустин, француски дипломат (го игра Дрејден) кој во 19 век ја посетил Русија. Тие двајца започнуваат прошетка низ Зимската палата (музејот Ермитаж) при што Европеецот дава коментари за руската и за европската историја и култура. За време на нивната прошетка се прикажани повеќе сцени од различни историски периоди: царот Петар Велики го кара и удира еден свој генерал, театарски и оперски претстави од времето на Катерина Велика, приемот на персискиот шах на дворот на царот Николај I, ќерките на царот Николај II, директорот на Ермитаж во времеот на Сталин, посетители на музејот во денешното време итн. На крајот од филмот е прикажан голем бал со многу учесници, кои потоа посетепно ја напуштаат палатата и тогаш Европеецот му кажува на раскажувачот дека тој му припаѓа на тоа време и затоа не сака да продолжи понатаму. Тогаш, раскажувачот, одејќи наназад, ја напушта палатата.

Наводи
------

1. ↑  IMDb, Russian Ark (2002) (пристапено на 14.9.2020)
2. ↑  IMDb, Russian Ark (2002) Awards (пристапено на 14.9.2020)
3. ↑  IMDb, Russian Ark (2002) (пристапено на 14.9.2020)